ai4bharat/Pralekha huggingface dataset:
ماحولیات، جنگلات اور موسمیاتی تبدیلی کی وزارت
وزیر اعظم جناب نریندر مودی نے کہا ہے کہ جب دنیا آب و ہوا کے بحران سے نبرد آزما ہے، ایسے میں ہم نے راستہ دکھایا ہے اور ماحولیات کے لیے لائف اسٹائل - مشن لائف پہل کا آغاز کیا ہے
وزیر اعظم جناب نریندر مودی نے 77 ویں یوم آزادی کے موقع پر نئی دہلی میں تاریخی لال قلعہ کی فصیل سے قوم کو خطاب کرتے ہوئے کہا کہ ہم نے جی 20 سربراہی اجلاس کے لیے ’’ایک دنیا، ایک خاندان، ایک مستقبل‘‘ کا تصور پیش کیا ہے اور اس سمت میں کام کر رہے ہیں۔ جب دنیا آب و ہوا کے بحران سے دوچار ہے، ایسے میں ہم نے راستہ دکھایا ہے اور لائف اسٹائل فار انوائرمنٹ – مشن لائف کا آغاز کیا ہے۔
وزیراعظم نے کہا کہ ہم نے دنیا کے ساتھ مل کر انٹرنیشنل سولر الائنس بنایا اور اب بہت سے ممالک انٹرنیشنل سولر الائنس کا حصہ ہیں۔ ہم نے حیاتیاتی تنوع کی اہمیت پر زور دیا ہے اور ’’بگ کیٹ الائنس‘‘ کے قیام کو آگے بڑھایا ہے۔
بندرگاہوں، جہاز رانی اور آبی راستوں کی وزارت
مرکزی کابینہ نے مالدیپ اورکیرلاکے درمیان فیری خدمات کے راہ ہموارکرنے کے لئے بھارت اورمالدیپ کے درمیان ایک مفاہمت نامے کی منظوری دی ہے
اس کے ذریعہ سمندرکے راستے کوچی کو مالدیپ میں مالے اورکلہدوفشی سے جوڑاجاسکے گا
نئی دہلی ،4 ؍جولائی : مرکزی کابینہ نے بھارت اورمالدیپ کے درمیان سمندرکے راستے مسافر اورمال برداری کی خدمات کے قیام کے متعلق مفاہمت نامے کی پچھلی تاریخوں سے منظوری دے دی ہے ۔ اس مفاہمت نامے پر وزیراعظم کے مالدیپ کے دورے کے موقع پر 8جون ،2019 کو دستخط کئےگئے تھے ۔
بھارت نے مالدیپ میں بہت سے سرکردہ ادارے قائم کئے ہیں ۔ اور وہ مالدیپ کا ایک اہم ترقیاتی ساجھیدارہے ۔ حال ہی میں بھارت نے مالدیپ کے لئے 100ملین امریکی ڈالرکے اسٹینڈ بائی کریڈٹ فیسلٹی  کی منظوری دی ہے، جس میں تجارت کے لئے طویل مدتی اور ریوالونگ قرضہ بھی شامل ہے ۔
مالے جو کاٹھمنڈوکی راجدھانی ہے اور سب سے زیادہ آبادی والا شہرہے نیز کلہدوفشی جو مالدیپ کاتیسرا سب سے زیادہ آبادی والا شہرہے، ان دونوں شہروں اور بھارت میں کوچی کے درمیان سیاحوں اورمال برداری کے لئے فیری خدمات شروع کرنے کے لئے بہت اچھے امکانات ہیں ۔ مالے ، کوچی سے 708کلومیٹرکے فاصلے پرواقع ہے، جب کہ کوچی سے کلہدوفشی کا فاصلہ 509کلومیٹرہے ۔
کلہدوفشی اوراس کے اطراف کے جزائرمیں مالدیپ کی کافی آبادی ہے اوروہاں بڑی تعداد میں تفریح گاہیں ہیں جو بھارت سے جانے والے سیاحوں کے لئے ممکنہ مقامات ثابت ہوسکتی ہیں ۔ اس وقت مالے کے ساتھ ہوائی جہازوں کے راستے رابطہ قائم ہے اورتفریح گاہوں تک سمندری جہازوں کا استعمال ہوتاہے جو کہ ایک مہنگا سودا ہے ۔اس کے برخلاف کوچی کے ساتھ سمندری راستے سے رابطہ قائم ہونے سے سیاحت کو فروغ حاصل ہوگا خاص طورسے بھارت کے لئے صحت اور ویل نیس سیاحت کو۔بڑی تعداد میں مالدیپ کے لوگ بھی تعلیمی مقاصد سے کیرلااورجنوبی بھارت کے دوسرے شہروں کو دورہ کرتے ہیں ۔
دونوں ملکوں کے درمیان سمندرکے راستے مسافروں اور مال برداری کے ذریعہ اچھے امکانات پیداہوسکتے ہیں ۔ یہی وجہ ہے کہ مالدیپ کے ساتھ مفاہمت نامے پر دستخط کئے گئے ہیں ۔ اس فیری سروس سے لوگوں سے لوگوں کے درمیان رابطے میں آسانی پیداہوگی اور باہمی تجارت کو بھی فروغ حاصل ہوگا۔
۔۔۔۔۔۔۔۔۔۔۔۔۔۔
U-2832
(Visitor Counter : 57
صحت اور خاندانی بہبود کی وزارت
بھارت میں کووڈ-19 ٹیکہ کاری کی مجموعی تعداد108.21 کروڑسے تجاوزکرگئی
شفایابی کی شرح سردست98.24 فیصد پر بنی ہوئی ہے جو مارچ 2020 کے بعد سے سب سے زیادہ ہے
گذشتہ 24 گھنٹوں میں 10,853 نئے معاملے درج ہوئے ہیں
بھارت میں سردست زیر علاج مریضوں کی تعداد 1,44,845 ہے جو 260 دنوں میں سب سے کم ہے
جانچ کے بعد متاثرہ پائے جانے والے مریضوں کی ہفتہ واری شرح  ہے، جو پچھلے 44 دنوں سے2 فیصد سے کم ہے
نئی دلّی ،07 نومبر، 2021/
گذشتہ 24 گھنٹوں کے دوران 20,75,942 ٹیکے لگائے جانے کے ساتھ ہی ،آج صبح 7 بجے تک موصولہ عبوری رپورٹ کے مطابق بھارت میں کووڈ-19ٹیکہ کاری کی مجموعی تعداد 108.21 کروڑ  تک پہنچ گئی ہے۔ اس کامیابی کو حاصل کرنے کے لئے ملک بھر میں 1,09,75,652 سیشنز منعقد کئے گئے۔
آج صبح 7 بجے تک حاصل عبوری رپورٹ کے درج ذیل کے مطابق ہے:
|
|
طبی کارکنان
|
|
پہلی خوراک
|
|
1,03,79,576
|
|
دوسری خوراک
|
|
92,63,326
|
|
صف اوّل کے کارکنان
|
|
پہلی خوراک
|
|
1,83,72,573
|
|
دوسری خوراک
|
|
1,60,27,565
|
|
18 تا 44 سال کی عمر کے افراد
|
|
پہلی خوراک
|
|
42,39,18,322
|
|
دوسری خوراک
|
|
15,03,76,212
|
|
45 تا 59 سال کی عمر کے افراد
|
|
پہلی خوراک
|
|
17,62,24,682
|
|
دوسری خوراک
|
|
9,89,98,585
|
|
60 سال سے زیادہ عمر کے افراد
|
|
پہلی خوراک
|
|
11,05,34,942
|
|
دوسری خوراک
|
|
6,80,70,582
|
|
مجموعی تعداد
|
|
1,08,21,66,365
پچھلے 24 گھنٹے میں 12,432 مریض شفایاب ہوئے ہیں۔ اس کے ساتھ ہی شفایاب ہونے والوں کی مجموعی تعداد بڑھ کر  3,37,49,900 ہوگئی ہے۔
جس کے نتیجے میں، بھارت میں صحت یابی کی شرح 98.24 فیصد ہوگئی ہے۔
مرکز اور ریاستوں نیز مرکز کے زیر انتظام علاقوں کے ذریعے پائیدار اور مشترکہ کوششوں کے نتیجے میں،مسلسل 133دنوں سے یومیہ نئے کیس درج ہونے کا رجحان 50,000سے بھی کم ہے۔
گزشتہ 24 گھنٹے کے دورا ن 10,853 نئے معاملات درج ہوئے ہیں۔
زیر علاج مریضوں کی تعدادفی الحال1,44,845ہے جو پچھلے 260 دنوں میں سب سے کم ہے۔ سر دست زیر علاج مریضوں کی تعداد ملک بھرکے مجموعی متاثرہ معاملوں کا 0.42 فیصد ہیں، اور یہ مارچ 2020 کے بعد سے سب سے کم ہے۔
ملک بھر میں جانچ کی صلاحیت میں خاطر خواہ اضافہ درج ہورہاہے۔گذشتہ 24 گھنٹے میں مجموعی طور پر 9,19,996 نمونوں کی جانچ کی گئی ۔ بھارت میں اب تک مجموعی طور پر تقریباً 61.48 کروڑ  نمونوں کی جانچ کی جاچکی ہے۔
اب جب کہ ملک بھر میں طبی جانچ کی صلاحیت میں اضافہ کیا جا چکا ہے، جانچ کے بعدمتاثرپائے جانےوالےافراد کی ہفتہ وار شرح سردست 1.28 فیصد ہوگئی ہے،جو گذشتہ44 دنوں سے2 فیصد سے بھی کم رہ گئی ہے۔اسی طرح ایک دن میں جانچ کے بعد متاثر پائےجانے والے افراد کی شرح فی الحال 1.18فیصد ہے۔ یومیہ متاثرہ افراد کی شرح پچھلے34 دنوں سے2فیصد سے بھی نیچے آگئی ہے اورلگاتار69 دنوں سے یہ شرح 3 فیصد سے نیچے درج ہورہی ہے۔
بجلی کی وزارت
سی ای ایس ایل نے لداخ اور میگھالیہ کے ساتھ مفاہمت نامے پر دستخط کئے اور اپنے لا مرکز شمسی پورٹ فولیو میں توسیع کی
کنورجنس انرجی سروسز لمیٹڈ  نے جو وزارت بجلی کے ماتحت انرجی ایفی سیئنسی سروسز لمیٹڈ  کی مکمل ملکیتی ماتحت کمپنی ہے، ہندوستان کی دو ریاستوں میگھالیہ اور مرکزی خطہ لداخ کے ساتھ مفاہمت کییادداشت پر دستخط کئے۔ اس کی قدرتقریبا M 65 میگاواٹ لامرکز شمسی کی ہے۔
میگھالیہ پاور ڈسٹری بیوشن کارپوریشن لمیٹڈ  کے ساتھ پہلے مفاہمت نامے سی ای ایس ایل نے 60 میگاواٹ کے ایک معاہدے پر دستخط کئے، جس میں شمال مشرقی ریاست میگھالیہ میں مختلف پائیدار حل جیسے پمپ سیٹ ، ایل ای ڈی لائٹنگ اور شمسی توانائی اسٹیشن برائے زراعت وغیرہ پرعمل درآمد کے لئے کاروباری ترقی میں ہم آہنگی تلاش کرنا ہوگی۔ مرکزی علاقہ لداخ کے ساتھ زنسکر خطے میں سی ای ایس ایل 5 میگاواٹ قدر کی لامرکز شمسی توانائی سمیت مختلف صاف توانائی اور توانائی کی بچت کے پروگراموں کو نافذ کرے گا۔
شراکت داری کے بارے میں اپنے خیالات کا اظہار کرتے ہوئے سی ای ایس ایل کے چیف ایگزیکیوٹیو افسر اور مینیجنگ ڈائریکٹر محترمہ مہوا اچاریہ نے کہا کہ سی ای ایس ایل کو صاف ستھرے اور سبز مستقبل کی طرف بڑھنے کے لئے ریاستی سرکاری ایجنسیوں کے ساتھ شراکت کرنے کا اعزاز حاصل ہے۔ لامرکز طاقت ہی آگے کا راستہ ہے۔ اس سے ڈسکمز کے اخراجات کم ہوجاتے ہیں ، بجلی کے معیار میں اضافہ ہوتا ہے اور لوگوں کو توانائی کے موثر آلات کی فراہمی کے ذریعہ سر سبز مستقبل کی مانگ پوری کرنے کے مواقع فراہم ہوتے ہیں۔
شراکت کے بارے میں لداخ کے لیفٹیننٹ گورنرجناب آر کے ماتھر نے کہا کہ لداخ کی توانائی تک رسائ انتہائی اہمیت کا حامل ہے۔ انہوں نے مزید کہا کہ لداخ حکومت قابل تجدید بجلی، توانائی سے بچنے والے حل کی فراہمی کے ذریعے لداخ میں لوگوں کے معیار زندگی کو بلند کرنا چاہتی ہے جس کو لداخ کے مشکل خطوں میں لاگو کیا جاسکتا ہے۔
میگھالیہ پاور ڈسٹری بیوشن کارپوریشن لمیٹڈ کے چیئرمین اور مینیجنگ ڈائریکٹر جناب ارون کمار کیمبھاوی نے کہا کہ سی ای ایس ایل کے ساتھ یہ معاہدہ میگھالیہ کو بجلی کے محاذ پر خود انحصار بنائے گا۔ اس اقدام سے توانائی کی بچت ہوگی، ، ٹی اینڈ ڈی کے نقصانات کم کئے جا سکیں گے اور ریاست کی شمسی صلاحیتوں کو بڑھانے میں مدد ملے گی۔
ریاستوں کو صاف ، سستی اور قابل اعتماد توانائی رُخی حل فراہم کرنے کے لئے عالمییوم ماحولیات کے پس منظر میں ان مفاہمت ناموں پر دستخط ہوئے۔ ایک عالمی سبز طاقت کی حیثیت سے ہندوستان کی پوزیشن کو مستحکم کرنے اور ملک میں صاف توانائی کی پہچان قائم کرنے کی سمت میںیہ ایک اہم قدم ہے۔
سی ای ایس ایل کے بارے میں:
وزارت بجلی کے تحت ای ای ایس ایل - کنورجنس انرجی سروسز لمیٹڈ  کا 100 فیصد ملکیت والا ذیلی ادارہ ہے، جس کی توجہ صاف ، سستی اور قابل اعتماد توانائی کی فراہمی پر مرکوز ہے۔ کنورجنس توانائی کے اُن حلول پر توجہ مرکوز کرتا ہے جو جو قابل تجدید توانائی ، بجلی کی نقل و حرکت اور ماحولیاتی تبدیلیوں کے سنگم پر منحصر ہے۔
<><><><><>
ع س، ج
U.No. : 5187
(Visitor Counter : 114
وزیراعظم کا دفتر
وزیراعظم نے ایشیائی کھیلوں میں چاندی کا تمغہ جیتنے کے لئے مردوں کی شطرنج ٹیم کو مبارکباد دی
وزیراعظم جناب نریند رمودی نےہانگژو میں ہورہے ایشیائی کھیلوں میں چاندی کا تمغہ جیتنے کے لئے مردوں کی شطرنج ٹیم کو مبارکباد پیش کی ہے۔
وزیراعظم نے سوشل میڈیا ایکس پر پوسٹ کرتے ہوئے کہا؛
’’غیر معمولی کارکردگی کا شاندار مظاہرہ!ایشیائی کھیلوں میں چاندی کا تمغہ حاصل کرنے کے لئے مردوں کی شطرنج ٹیم کو مبارکباد۔ان کی مستقبل کی کوششوں کے لئے میری نیک خواہشات۔‘‘
وزارت دفاع
بھارت ۔ سنگا پور مشترکہ تربیتی مشق بولڈ کوروکشیتر 2019 : اختتامی تقریب
(نئی دلّی ، 11 اپریل ؍ بری فوج کے پی آر او لیفٹیننٹ کرنل موہت ویشنو کی جانب سے جاری ایک پریس ریلیز کے مطابق بھارت ۔ سنگا پور مشترکہ تربیتی مشق بولڈ کوروکشیتر 2019: آج یعنی 11 اپریل ، 201q9 کو ببینا ملٹری اسٹیشن پر ایک متاثر کن اختتامی تقریب کے ساتھ اختتام پذیر ہو گئی ۔ اس چار روزہ طویل مشترکہ تربیتی مشق کا محور دونوں ملکوں کے درمیان صلاحیت و قابلیت کے فروغ کا موازنہ اور جنگی آپریشن کے میکنزم کی حکمت عملی تھا ۔ دونوں فوجوں نے ایک دوسرے کی تنظیموں اور جنگی عمل کے بارے میں واقفیت حاصل کی ۔
ریویونگ افسران نے شرکاء سے خطاب کیا اور شرکت کرنے وا لوں کو جنگی مشق کے اختتام پذیر ہونے پر مبارک باد پیش کی ۔اس مشق نے دونوں افواج کو ایک عظیم کامیاب اور گراں قدر سبق سکھایا ہے ۔
۔ ۔ ۔ ۔ ۔ ۔
U . 1833
م ۔ ر ۔ ر۔ 11. 04.2019
وزارت خزانہ
گفٹ آئی ایف ایس سی نے ڈیپوزیٹری رسیدوں کی فہرست کے لئے فریم ورک تجویز کیا
بین الاقوامی مالیاتی خدمات سینٹر اتھارٹی نے  ، جس کا مقصد گجرات انٹرنیشنل فنانس ٹی سٹی انٹرنیشنل فنانشل سروسز سنیٹر  میں مالیاتی مصنوعات اور مالیاتی خدمات کو فروغ دینا ہے اس کے تحت ڈیپوزیٹری رسیدوں  کی فہرست کے لئے ریگولیٹری فریم ورک تجویز کیا ہے۔ .
فریم ورک ان کمپنیوں کے ذریعہ ڈی آر کی فہرست کے لئے فریم ورک فراہم کرتا ہے جو ایف اے ٹی ایف کے شکایتی دائرہ اختیار  درج ہیں۔ اس فریم ورک کے تحت مجاز لسٹڈ کمپنیوں کو گفٹ آئی ایف ایس سی میں اسٹاک ایکسچینجز پر ڈی آر کے اجراء اور لسٹنگ کے ذریعے سرمایہ اکٹھا کرنے کا اہل بناتا ہے۔
مزید برآں ، یہ فریم ورک ایسی مجاز کمپنیوں کو اہل بناتا ہے جن کوایف اے ٹی ایف کے شکایتی دائرہ اختیار میں کسی بھی تبادلے پر ڈی آرز میں شامل کیا گیا ہے اور کسی بھی عوامی پیش کش کے بغیر تجارت کے لئے ایک اضافی مقام کے طور پر، گفٹ آئی ایف ایس سی میں اسٹاک ایکسچینج میں اس طرح کے ڈی آرز کی فہرست بنانے اور تجارت کرنے کے اہل ہے۔
آئی ایف ایس سی میں اسٹاک ایکسچینجس پر ڈی آر کی فہرست سازی کے فریم ورک کے بارے میں مزید تفصیلات آئی ایف ایس سی ویب سائٹ پر یو آر ایل پر دستیاب ہیں: https://www.ifsca.gov.in۔
وزارت اطلاعات ونشریات
مرکزی وزیر جناب پرکاش جاوڈیکر نے ای-بُک ‘دی ریپبلکن ایتھک والیومIII’ اور ‘لوک تنتر کے سور’کا اجراء کیا
اطلاعات و نشریات کے مرکزی وزیر جناب پرکاش جاوڈیکر نے آج دو کتابوں ‘دی ریپبلکن ایتھک والیومIII’ اور‘لوک تنتر کے سور’کے ای-بُک ورژن کا اجراء کیا۔
اس موقع پر حاضرین کے خطاب کرتے ہوئے وزیر موصوف نے کہا کہ صدر جمہوریہ ہند نے مختلف مواقع پر متعدد موضوعات پر نہایت حوصلہ افزا تقریریں کی ہیں۔ اس کتاب میں شامل تمام تقاریر اس ملک کی خود اعتمادی کو ظاہر کرتی ہیں۔اس کتاب میں ان تقاریر کو شائع کیا گیا ہے، جو ہندوستان کی کووڈ-19 کے خلاف لڑائی کے دوران کی گئیں۔اس مہلک وباء کے خلاف ہندوستان میں دیگر ملکوں کے مقابلے میں اپنے حدود کو مؤثر طریقے سے محفوظ رکھا ہے۔ یہ کتاب ان تمام کوششوں کی نشان دہی کرتی ہے۔
اس کتاب کی ہارڈ کاپی کا اجراء وزیر دفاع جناب راج ناتھ سنگھ نے کیا تھا۔ اس موقع پر جناب سنگھ نے کہا تھا کہ کتاب میں صدر جمہوریہ ہند جناب رام ناتھ کووند نے دل کی گہرائیوں سے جو افکار و خیالات ظاہر کئے ہیں ، انہیں جگہ دی گئی ہے۔
یہ کتاب سبھی بڑے ای-کامرس پلیٹ فارم دستیاب ہے۔
کتاب کے بارے میں:
دی ریپبلکن ایتھک، والیومIII، صدر جمہوریہ ہند جناب رام ناتھ کووند کی مدت کار کے تیسرے برس میں مختلف مواقع پر کی گئی تقریروں کا مجموعہ ہے۔
یہ کتاب8؍ابواب پر مشتمل ہے۔ اس جلد میں شامل 57 تقریریں ایک نئے ہندوستان کی تعمیر کے لئے جناب کووند کے اُفکار و خیالات اور وژن کو بیاں کرتی ہیں۔ہندوستان کی نئی سوچ اور ترقی جس کی جڑیں تاریخی اور تہذیبی قدروں پر مبنی ہے، اسے جناب کووند نے اپنی تقریروں میں ظاہر کیا ہے۔
انصاف ، مساوات، بھائی چارہ، عدم تشدد، آفاقی یکجہتی، جامع ترقی اور معاشرے کے کمزور طبقات کے لئے خصوصی فکرپر مشتمل ان کے افکار ان کی تقریروں میں ہیں۔اس کتاب میں 21ویں صدی کے ایک خوشحال ہندوستان کے بارے میں ان کا وژن ہے، جو ہندوستان کے ہر ایک شہری کے ذریعے تقویت فراہم کردہ ہے اور جسے ہماری دنیا ایک محفوظ، خوشحال اور ہرے بھرے مستقبل کی جانب گامزن ہوتی ہے۔
جب دنیا کووڈ-19وباء کے سبب رُک سی گئی تو ایسے میں صدر جمہوریہ کے پاس عوامی خطابات کے کم مواقع تھے۔ ایسے مشکل وقت میں صدر جمہوریہ جناب کووند نے ایک مثال پیش کرتے ہوئے راشٹرپتی بھون کی چہار دیواری سے باہر نہ جانے کا فیصلہ کیا۔راشٹر پتی بھون کے اندر رہتے ہوئے انہوں نے دکھایا کہ کیسے اپنے کام کو ایک جگہ رہ کر بھی فطرت کے ساتھ تال میل بٹھا کر سادگی سے کیا جاسکتا ہے۔
اس کتاب کے ایک خاص حصے میں صدر جمہوریہ ہند نے دو عظیم ہستیوں گوتم بدھ اور مہاتما گاندھی کے پیغامات کی اہمیت کا ذکر کیا ہے۔ خاص طور پر 21ویں صدی میں ان کے افکار و خیالات کی معنویت پر صدر جمہوریہ نے اپنے خیالات ظاہر کئے ہیں۔ گاندھیائی نظریات میں زبردست یقین رکھنے والے صدر جمہوریہ جناب کووند نے ان کے خیالات کے اخلاقی پہلو پر بھی بات کی۔جناب کووند کے مطابق گاندھی جی نے مشکل اوقات سے نکلنے کے لئے اخلاقی قوت انسانیت کو عطا کئے ہیں۔20-2019 ء میں گاندھی جی کے افکار و خیالات زیادہ معنویت کے حامل ہوگئے ہیں، کیونکہ دنیا نے مہاتماگاندھی کی 150ویں سالگرہ منائی ہے۔
یہ تقاریرصدر جمہوریہ ہند کے عالمی نظریہ کو جاننے کا وسیلہ فراہم کرتی ہیں۔ علاوہ ازیں یہ تقاریر ان اصولوں اور عقائد کو بھی بیان کرتی ہیں، جن کی اتباع صدر جمہوریہ کرتے ہیں۔
کیمیکلز اور فرٹیلائزر کی وزارت
کووڈ -19 کے خلاف لڑائی میں فیکٹ کیرل حکومت کی مدد کررہا ہے
نئی دہلی،31 جولائی 2020/ کیمیکلز اورفرٹیلائزرس وزارت کے تحت ایک پی ایس یو، دا فرٹیلائزس اینڈ کیمیکلز ٹراونکور لمیٹیڈ  کووڈ-19 کےخلاف لڑائی میں کیرل حکومت کی مدد کررہا ہے۔ کمپنی اپنا خاص آڈیوٹوریم ، ایم کے کے نائیر حال ایلور میونسپلٹی کو سونپ دیا ہے تاکہ اسے 100 بستروں والے کووڈ فرسٹ لائن ٹریٹمنٹ سینٹر  کے شکل میں تبدیل کیا جاسکے۔ اس مقصد کے لئےکمپنی نے اپنی سی ایس آر پہل کے تحت بیڈ، بستر، گدے وغیرہ بھی سپلائی کی ہے۔
کل فیکٹ ایم کے کےنائر حال میں منعقدہ ایک تقریب میں فیکٹ کے چیئرمین اور منیجنگ ڈائریکٹر جناب کشور رونگٹا نےایلور میونسپلٹی کی چیئرپرسن محترمہ سی پی اوشا کو یہ سامان سونپا۔ اس موقع پر ایلور میونسپلٹی سکریٹری سبھاش اور فیکٹ کے اعلی ترین افسر جناب گنیشن ، فائننس ڈائریکٹر، جناب کے ایس کیسون نمبوتھوری ، کارگزار ڈائریکٹر  اور کمپنی سکریٹری اور جناب اے آر موہن کمار، جنرل منیجر  بھی موجود تھے۔
م ن۔ ش ت ۔ ج
Uno-4266
(Visitor Counter : 126
کیمیکلز اور فرٹیلائزر کی وزارت
ڈاکٹر منسکھ مانڈویا27 اکتوبر 2021 کو سرمایہ کاروں کی چوٹی کانفرنس-دواسازی اور طبی آلات میں مواقع اور شراکت داری سے خطاب کریں گے
انویسٹ انڈیا کی شراکت داری میں دواسازی کامحکمہ انویسٹر سمٹ کا اہتمام کررہا ہے
اگلے کچھ سالوں میں طبی آلات کا سیکٹرموجودہ 11 ارب ڈالرسے بڑھ کر 50 ارب ڈالرکا ہوجائے گا
طبی آلات کے لیے پی ایل آئی اسکیم کے تحت 13 کمپنیاں پہلے ہی منتخب کی گئی ہیں
دواسازی اور طبی آلات کے معاملے میں بھارت کی عالمی پوزیشن کو مزید مستحکم کرنے کے وژن کے حصے کے طورپر دواسازی کا محکمہ انویسٹ انڈیا کی شراکت داری سے 27 اکتوبر 2021 کو ویڈیوکانفرنسنگ کے ذریعے صبح 10 بجے شام ساڑھے چار بجے تک ایک انویسٹر سمٹ کی میزبانی کرے گا۔
اس سمٹ کا موضوع ہے دواسازی اور طبی آلات میں مواقع اور شراکت داری۔یہ سمٹ حسب ذیل موضوعات پر تفصیلی ٹیکنیکل اجلاس میں شامل ہونے کے لیے صنعت کے شرکاء کے واسطے ایک موقع فراہم کرے گی۔
- اجلاس -1: بایوفارما مواقع کا فراہم کرایاجانا:دنیا میں بایوفارما ہب کی حیثیت سے ہندوستان کی شہرت
- اجلاس -2:ریسرچ اینڈ ڈیولپمنٹ سرمایہ کاری: انڈین میڈیکل ڈوائسزکی کچھ کامیاب داستان
- اجلاس-3: گواویکس:ویکسین مینو فیکچرنگ کی صلاحیتوں کو بڑھانے کے لیے مکمل ارتباط
- اجلاس-4: فارما اور میڈیکل آلات کے سیکٹر میں اسٹارٹ اپ کے لیے سرمایے کی فراہمی: وی سی سرمایہ کاری کے لیے مستقبل میں کیا ہے؟
- اجلاس-5: بنیادی سطح سے اوپر اٹھتے ہوئے : کثیر مقدار میں دواؤں اور طبی آلات کے لیے پیداوار سے جڑی ترغیب اسکیموں  کے تحت منظور شدہ سرمایہ کاروں کے لیے انضباطی عمل کو آسان بنانے سے متعلق صلاح مشورہ
دواسازی سیکٹرسے متعلق اجلاس میں بایو فارماسیٹیکل نیزبایولوجیکس-بایوسیمیلرس، سیل اور جین تھیراپی میں اختراعی مصنوعات کی تیاری اور ٹیکےتیار کرنے کی صلاحیت کو بڑھانے میں مواقع پر تبادلۂ خیال ہوگا۔دواسازی کے لیے پی ایل آئی 15 ہزارکروڑ روپے کے ایک تخمینے کے ساتھ شروع کی گئی ہے، جس میں اس اسکیم کے تحت درخواستیں دینے والی تقریبا 278 کمپنیوں کی دلچسپی دیکھی گئی ہے اور ان کی درخواستوں پر غور کیا جائے گا۔یہ سمٹ ان سرمایہ کاروں کی حوصلہ افزائی کرے گی جو ان مصنوعات میں ہندوستان کو عالمی چمپئن بنانے کے منتظر ہیں۔
طبی آلات سے متعلق سیکٹرکا جہاں تک تعلق ہے تو سمٹ میں اس بات پر تبادلۂ خیال ہوگا کہ کس طرح بھارت طبی آلات کے لیے مواقع کی ایک سرزمیں کے طورپر تیار ہوسکتا ہے اورسرکردہ سرمایہ کاروں سے سیکھاجاسکتا ہے۔طبی آلات کے سیکٹر کو ایک ابھرتے ہوئے سیکٹر کے طورپر دیکھا جارہا ہے اور اگلے کچھ سالوں میں طبی آلات کا سیکٹر موجودہ 11 ارب ڈالر سے بڑھ کر 50 ارب ڈالر تک ہوجائے گا۔قابل ذکر ہے کہ اس سال کے ابتداء میں طبی آلات کے لیے پی ایل آئی اسکیم کے تحت 13 کمپنیوں کو پہلے ہی منتخب کیا گیا ہے جو مطلوبہ آلات کی گھریلوتیاری بڑھانے میں اپنی سرمایہ کاری کریں گی۔
یہ اجلاس ابھرتےہوئے اسٹارٹ اپ ایکونظام میں سرمایہ کاری کا بھی احاطہ کریں گے اور یہ سبھی اجلاس اس سیشن کے ساتھ اختتام پذیر ہوجائیں گے جس میں سرمایہ کاری کوکس قدر حسن وخوبی سے نافذ کرنے کے بارے میں پی ایل آئی اسکیموں کے تحت منتخب کیے گئے درخواست دہندگان کے لیے جامع سہولت فراہم کی جائے۔
نائب صدر جمہوریہ ہند کا سکریٹریٹ
نائب صدر جمہوریہ نے دہشت گردی کو جڑ سے ختم کرنے کیلئے عالمی برادری سے متحد ہو کر کام کرنے کی اپیل کی
ہندوستان تمام ملکوں کے ساتھ پُرامن تعلقات میں یقین رکھتا ہے
نائب صدر جمہوریہ نے اقوام متحدہ سلامتی کونسل کو وسیع اور جمہوری بنانے کی اپیل کی
ایک بدلتے ہوئے عالمی نظام میں ہندوستان-افریقہ شراکت داری پر قومی کانفرنس کے الوداعی اجلاس سے نائب صدر جمہوریہ کا خطاب
نئی دہلی،4؍ستمبر۔نائب صدر جمہوریہ ہند جناب ایم وینکیا نائیڈو نے عالمی برادری سے اپیل کی ہے کہ وہ دہشت گردی کو جڑ سے ختم کرنے کے لئے مل کر کام کریں اور ایک پُرامن عالمی نظام کو فروغ دیں۔
ایک بدلتے ہوئے عالمی نظام، ترجیحات، امکانات اور چیلنجز میں ہندوستان –افریقہ شراکت داری سے متعلق ایک قومی کانفرنس کے الوداعی اجلاس سے خطاب کرتے ہوئے جناب نائیڈو نے کہا کہ دہشت گردی انسانیت کی دشمن ہے اور اس کا مکمل طور پر صفایا ہونا چاہئے۔ اس کانفرنس کا اہتمام نئی دلی میں عالمی امور کی انڈین کونسل نے کیا تھا۔
انہوں نے کہا کہ ترقی کے لئے امن بہت ضروری ہے اور انہوں نے زور دیتے ہوئے کہا کہ ہندوستان تمام ملکوں کے ساتھ پُرامن تعلقات میں یقین رکھتا ہے اور وہ اپنے پڑوسی ملکوں کے ساتھ بھی پُرامن تعلقات چاہتا ہے ، بشرطیکہ وہ ہمارے ملک کے اندرونی معاملات میں مداخلت نہ کریں۔
نائب صدر جمہوریہ اقوام متحدہ سلامتی کونسل کو وسعت دینے اور اسے جمہوری بنانے کی ضرورت پر بھی زور دیا۔ انہوں نے کہا کہ ہندوستان عالمی آبادی کا ایک چھٹا حصہ ہے۔ انہوں نے کہا کہ ہندوستان اور افریقہ کے کئی معاملات میں ایک جیسے مفادات ہیں، جن میں سلامتی کونسل میں اصلاحات، انسداد دہشت گردی اور سائبر سکیورٹی کے علاوہ قیام امن شامل ہیں۔
انہوں نے کہاکہ ہندوستا ن ایک نمائندہ اور جمہوری عالمی نظام کے لئے افریقہ کے ساتھ کھڑا رہے گا تاکہ انسانیت کی ایک تہائی آبادی کے لئے ایک آواز فراہم کی جا سکے، جو افریقہ اور ہندوستان میں رہتی ہے۔
انہوں نے کہا کہ ہندوستان اور افریقہ کے ممالک ہمیشہ ثقافتی، تہذیبی اور ترقی میں فطری شراکت دار رہے ہیں۔ نائب صدر نے کہا کہ وہ دوستی کی طویل روایات اور تہذیبی رابطوں، تاریخی خیرسگالی، مشترکہ تجربوں اور مفادات کے مضبوط رشتوں میں بندھے ہوئے ہیں۔
جناب نائیڈو نے کہا کہ افریقہ نے ناوابستہ تحریک کو کھڑا کرنے میں ایک فیصلہ کن رول ادا کیا ہے اور افریقہ کی اس میں زبردست حمایت رہی ہے۔ اس تحریک کو ہندوستان، یوگوسلاویہ اور مصر نے قائم کیا تھا، جو کہ ترقی پذیر ملکوں کی ایک طاقتورآواز ہے۔
نائب صدر جمہوریہ نے کہا کہ ہندوستان-افریقہ کاروباری تعاون کے لئے بڑی گنجائش ہے۔ انہوں نے کہا کہ افریقہ ہمارے ملک کے لئے ایک اہم تجارتی اور سرمایہ کاری کرنے والا ملک بن گیا ہے اور 18-2017 میں افریقہ اور ہندوستان کے درمیان 62.66 ارب ڈالر کی تجارت ہوئی۔ انہوں نے کہا کہ ہندوستان، افریقہ میں چوتھا سب سے بڑا سرمایہ کار ملک ہے۔ انہوں نے یہ بھی کہا کہ مزید مواقع تلاش کرنے کی گنجائش ہے۔
جناب نائیڈو نے انڈین کونسل آ ف ورلڈ افیئرس کی دو مطبوعات شکتی کی مانیتہ:سینکت راشٹر سرکشہ پریشد اور بھارت اور یوروپین سنگھ: ایک اَن ترنگک دِرشٹی کون کا اجرا کیا، جسے جناب دلیپ سنہا اور بھاسوتی مکھرجی نے تحریر کیا ہے۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ ح ا ۔ک ا
U- 4039
(Visitor Counter : 88
صدر جمہوریہ کا سکریٹریٹ
گورنروں کی دو روزہ کانفرنس راشٹرپتی بھون میں شروع
صدر جمہوریہ رام ناتھ کووند نے اپنی افتتاحی تقریب میں گورنروں کو وفاقی ڈھانچے میں ایک اہم رابطہ قرار دیا
نئی دہلی، 4 جون 2018/گورنروں اور لیفٹننٹ گورنروں کی دو روزہ کانفرنس آج  راشٹرپتی بھون میں صدر جمہوریہ ہند جناب رام ناتھ کووند کی افتتاحی تقریب کے ساتھ شروع ہوئی۔ راشٹرپتی بھون میں منعقد ہونے والی یہ ایسی 49ویں اور صدر کووند کی زیر صدارت ہونے والی دوسری کانفرنس ہے۔
اپنی افتتاحی تقریر میں صد ر جمہوریہ نے کہا کہ آئین کے مطابق گورنر کے عہدہ کو حکمرانی کی اسکیم میں ایک باوقار مقام حاصل ہے۔ گورنر ریاستی حکومت کا سرپرست اور رہنما نیز وفاقی ڈھانچے میں رابطے کی ایک اہم کڑی ہے۔ ریاست کے عوام گورنر کے دفتر اور راج بھون کو آدرشوں او ر قدروں کے چشمے کی شکل میں دیکھتے ہیں۔
صدر جمہوریہ نے کہا کہ ہمارے ملک کی تقریباً سو ملین آبادی کا تعلق درج فہر ست قبائل سے ہے۔ اس آبادی کی ایک بڑی اکثریت ایسے خطوں میں زندگی گزارتی ہے جو آئین ہند کے پانچویں اور چھٹے شیڈیول کے تحت آتے ہیں۔ گورنر ہمارے ان شہریوں کی زندگی کو بہتر بنانے کے لئے ایک لائحہ عمل ترتیب دینےمیں مدد کرسکتے ہیں جنہیں ہمارے ترقی کے سفر سے ا س طرح کا فائدہ نہیں ہوا ہے جیسی کہ توقع تھی۔
صدر جمہوریہ نے کہا کہ ہمارے ملک کی 69 فی صد یونیورسٹیاں ریاستی حکومتوں کے دائرہ اختیار میں آتی ہیں۔ اعلی تعلیم کے حصول کے لئے داخلہ کرانے والے 94 فی صد طلبا ان یونیورسٹیوں میں تعلیم حاصل کرتے ہیں ۔ ان میں سے زیادہ تر یونیورسٹیوں کے چانسلر گورنر ہیں۔ ریاستی یونیورسٹیوں کے چانسلر کی حیثیت سے یہ ان کی ذمہ داری ہے کہ وہ ان تعلیمی اداروں کو ضروری رفتار اور تحریک دلانےاور اسکالر شپ کی سطح کو بڑھانے کا کام کریں۔ اپنے دفتری ذرائع اور عوامی زندگی میں اپنے طویل تجربے کی بدولت گورنر حضرات اس ذمہ داری کو نبھانے کے لئے مثالی طور پر اہل ہیں۔
صدرجمہوریہ نےکہا کہ گورنر اس کام کو یقینی بنا نے میں مدد کرسکتے ہیں کہ ریاستی یونیورسٹیوں میں طلبا کے داخلے اور اساتذہ کی تقرریاں وقت پر اور شفاف طریقے سے ہو۔ گورنر اس کام کو بھی یقینی بنانے میں مدد کرسکتے ہیں کہ امتحانات ، نتائج کا اعلان اور جلسہ تقیسم اسناد وقت پر منعقد ہوں۔ یہ ان کی ذمہ داری ہے کہ وہ ریاستی یونیورسٹی کو ، نظم و ضبط اور وقار کو برقراررکھنے کی ترغیب دلائیں۔
اس دو روزہ کانفرنس کے دوران متعدد اجلاس میں اہم موضوعاتی امور پر تبادلہ خیال ہوگا۔ جن میں حکومت ہند کے اہم پروگراموں اور داخلی سلامتی سے متعلق جانکاری دستیاب کرانا اوراس سے متعلق پرزینٹیشن ، ریاستی یونیورسٹیوں میں اعلی تعلیم اور حصول روزگار سے متعلق ہنر مندی کا فروغ ، گورنروں کی 48 ویں کانفرنس کے دوران تشکیل دی گئی گورنروں کی کمیٹی کی رپورٹ پر کئے گئے اقدامات اور مہاتما گاندھی کی 150 یوم پیدائش سے متعلق یاد یں شامل ہیں۔مرکزکے زیر انتظام علاقوں سےمتعلق ایک خصوصی اجلاس بھی 5 جون 2018 کو ہوگا جس میں لفٹننٹ گورنروں / مرکز کے زیرانتظام علاقوں کے ایڈمنسٹریٹر متعدد اہم پروگراموں کے نفاذ کی صورتحال پر تبادلہ خیال کریں گے۔
سبھی ریاستوں اور مرکز کے زیرانتظام علاقوں کے گورنروں اور لفٹننٹ گورنروں کے علاوہ نائب صدر جمہوریہ ، وزیراعظم ، مرکزی وزیر داخلہ ، وزیر خارجہ ، فروغ انسانی وسائل کے وزیر ، فروغ ہنر مندی اور صنعت سازی کے وزیر ، وزارت ثقافت کے وزیر مملکت  نیتی آیوگ کے نائب چیئرمین اور سی ای او اور متعدد وزارتوں کے دیگر سینئر اہلکار اس کانفرنس میں شرکت کررہے ہیں۔
۔۔۔۔۔۔۔۔۔۔۔
م ن۔م م ۔ ج۔
U- 2914
(Visitor Counter : 45
وزیراعظم کا دفتر
وزیر اعظم نے نوجوانوں سے سرحدی گاؤوں کا دورہ کرنے کی اپیل کی
وزیر اعظم جناب نریندر مودی نے ہر ایک سے، اور خاص طور پر نوجوانوں سے سرحدی گاؤوں کا دورہ کرنے کی اپیل کی۔
جناب مودی نے کہا کہ اس سے ہمارے نوجوانوں کو مختلف ثقافتوں سے روبرو ہونے اور وہاں رہنے والوں کی مہمان نوازی کا تجربہ حاصل کرنے کا موقع ملے گا۔
امرت مہوتسو کے ٹوئٹر ہینڈل نے سلسلہ وار ٹوئٹ کے ذریعے اطلاع دی کہ وائبرینٹ ولیجز پروگرام کے تحت اوڈیشہ کے نوجوان آج کل کبیتھو اور ٹیوٹنگ گاؤوں کا دورہ کر رہے ہیں۔
وائبرینٹ ولیجز پروگرام نوجوانوں کو اس شمال مشرقی خطہ کے طرز زندگی، قبائل، فوک موسیقی اور دستکاری کے بارے میں جاننے اور مقامی ذائقوں اور قدرتی خوبصورتی سے لطف اندوز ہونے کا موقع فراہم کر رہا ہے۔
امرت مہوتسو کے سلسلہ وار ٹوئٹ کے جواب میں، وزیر اعظم نے ٹوئٹ کیا:
’’یہ ضرور ایک یادگار تجربہ رہا ہوگا۔ میں دوسروں سے بھی، خاص طور پر ہندوستان کے نوجوانوں سے اپیل کرتا ہوں کہ وہ سرحدی گاؤوں کا دورہ کریں۔ اس سے ہمارے نوجوانوں کو مختلف ثقافتوں سے روبرو ہونے اور وہاں رہنے والوں کی مہمان نوازی کا تجربہ حاصل کرنے کا موقع ملے گا۔‘‘